บอร์ด MBKET ไฟเขียวกู้เงิน “เมย์แบงก์ฯ โฮลดิ้งส์” 2 พันลบ. เสริมสภาพคล่อง
บอร์ด MBKET ไฟเขียวกู้เงิน "เมย์แบงก์ฯ โฮลดิ้งส์" 2 พันลบ. เสริมสภาพคล่อง
23 มี.ค. 2564

บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน)  หรือ MBKET เปิดเผยว่า ที่ประชุมคณะกรรมการบริษัท เมื่อวันที่ 23 มีนาคม 2564 ได้มีมติอนุมัติให้บริษัทเข้าทำสัญญารับความช่วยเหลือทางการเงินจาก บริษัท เมย์แบงก์ กิมเอ็ง โฮลดิ้งส์ จำกัด เป็นผู้ถือหุ้นใหญ่ของบริษัท Maybank Kim Eng Holdings Limited (“MKEH”) ซึ่งเป็นผู้ถือหุ้นใหญ่ของบริษัท) จำนวนเงินไม่เกิน 2,000 ล้านบาท (65.5 ล้านดอลลาร์สหรัฐอเมริกา) ) โดยมีระยะเวลา 1 ปี นับจากวันที่กู้ยืม
โดยคิดอัตราดอกเบี้ยเท่ากับต้นทุนทางการเงินของผู้ให้กู้บวกร้อยละ 1 ต่อปี โดยบริษัทจ่ายดอกเบี้ย และค่าใช้จ่ายในการกู้ยืม (ถ้ามี) ให้แก่ MKEH เป็นจำนวนเงินไม่เกิน 50 ล้านบาท ต่อปี โดยการกู้ยืมครั้งนี้เพื่อนำไปเป็นเงินทุนหมุนเวียนของบริษัท และอัตราดอกเบี้ยที่จ่ายสำหรับเงินกู้ยืมนี้อยู่ในระดับต่ำกว่าการระดมทุนด้วยทางเลือกอื่นที่มีลักษณะด้อยสิทธิ